《送刘美中舍人赴漳州二首 其一》
宋代·王庭圭

一麾初出银台路，手把漳南玉兽符。闾里高门容驷马，旗旄夹兽拥前驱。

两科名姓惊天地，西掖文章似典谟。诗卷从教传海贾，钓竿未肯拂珊瑚。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾兽中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。